ואקום פורמינג הינה טכנולוגיה מוכחת, ותיקה ומוכרת לייצור מוצרים שונים מפלסטיק. בעיקרה מבוססת שיטת ייצור זו על חימום של לוח פלסטיק מוכן מראש בעובי מס' מילימטרים ע"י מכונה ייעודית, וכאשר הלוח הופך להיות גמיש ואלסטי, מוצמדת אליו תבנית ומהודקת באמצעות וואקום ליצירת צורת המוצר הסופי. בישראל מס' יצרנים המתמחים בייצור מוצרים פלסטיים בשיטה זו, מהם העובדים בכמויות גדולות בלבד ובסדרות המוניות, אחרים עוסקים בוואקום כענף צדדי. אנו באיציק יהב מתמחים אך ורק בטכנולוגיית ייצור זו, ורכשנו בה מומחיות גבוהה ונסיון רב שנים. לפני שאתה שוקל וואקום פורמינג כטכנולוגיית ייצור, ישנן מספר נקודות ושאלות שכדאי לך לברר לעצמך בכדי שתוכל לבחור בצורה האופטימלית ביותר. כדאי גם שתכיר את יתרונות וחסרונות שיטת יצור זו, כפי שיפורטו להן : יתרונות ואקום פורמינג ניתן לייצר סדרות קטנות של מוצרים בעלות סבירה, ואף מוצר אחד בלבד (One off). יש יצרנים בישראל שניתן לפקח ולבקר את עבודתם בקלות ולהכניס בה שינויים נדרשים תוך כדי עבודה. עלות התבנית נמוכה בסדרי גודל לעומת עלות תבנית הזרקה או רוטציה. ניתן לקבל שירותי One stop shop לעיצוב, יצור ואריזת המוצר משלב רעיון, דרך תכנון, תבנית, ייצור ועיבוד במפעלים כדוגמת איציק יהב. חסרונות ואקום פורמינג מחיר יחידת מוצר גבוה ביחס להזרקה בשל עיבוד ידני. קשה להגיע לטולרנסים ברמות נמוכות ממילימטר לערך. חלקים בעלי שיפועים הפוכים, ללא זויות חליצה או בעלי נפח פנימי דורשים תבניות מסובכות יותר או הרכבה ממספר תתי חלקים. חלקים גבוהים וצרים סובלים מקירות דקים בשל משיכת החומר בחום. לפיכך, סיכום יתרונות וחסרונות שיטת ייצור זו מביאים למסקנה שואקום פורמינג מתאים לייצור סדרות קטנות יחסית של מוצרים, אשר מתאפיינים במבנה מעוגל או שטוח יחסית כדוגמת שלטי פרסום, מגשי אריזה, כיסויים לזיווד ואנטנות, מארזים, מושבים וכד'. אם תרצו פירוט נוסף, אנו באיציק יהב נשמח תמיד לארח אתכם במפעלנו או בשיחת טלפון ולייעץ ללא כל עלות מצידכם לגבי המוצר הספציפי שלכם.